Mo prestegjeld (Telemark)

Mo prestegjeld var et prestegjeld tilhørende Vest-Telemark prosti i Agder og Telemark bispedømme i Den norske kirke. Det omfattet Mo kommune i Telemark fylke, og hovedkirken var Mo kirke.

Historikk 

Mós sókn (norrønt) har sin opprinnelse fra kristningen av landet. Mo antas å være lagt under Fyresdal prestegjeld i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. 

Fyresdal prestegjeld bestod av fem kirkesogn, hovedkirken Moland med anneksene Heggland, Veum, Skaffe og lengst mot nord Mo. Ved kgl. res. 5. mai 1769 ble det delt i to prestegjeld, i syd Moland med anneksene Heggland og Veum, i nord Moe med annekset Skaffe.

Den 1. januar 1964 ble prestegjeldene Lårdal og Mo slått sammen til nyopprettede Tokke prestegjeld.

Referanser

Tokkes historie
Prestegjeld i Telemark
Prestegjeld i Agder og Telemark bispedømme